***Návrh***

**Zmluva o dielo**

uzatvorená podľa ustanovenia § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**Článok I.**

**Zmluvné strany**

* 1. **Objednávateľ:**

Sídlo: Nám. Mariánske 3, 065 03 Podolínec

Štatutárny zástupca: Mgr. Jaroslav Seman, primátor mesta

Oprávnený jednať vo veciach zmluvných: Mgr. Jaroslav Seman, primátor mesta

Oprávnený jednať vo veciach technických:

Tel.: 0903 251 424

E-mail: primatorodolinec.eu

IČO: 00330132

DIČ: 2020526189

Bankové spojenie. VÚB a.s.

Číslo účtu (IBAN): SK95 0200 0000 0046 1044 9559

(ďalej len „**objednávateľ**“)

**1.2 Zhotoviteľ:** ............................................................

Sídlo: ............................................................

Registrácia: ............................................................

Štatutárny zástupca: ............................................................

Oprávnený rokovať vo veciach

* zmluvných: ............................................................
* technických: ............................................................

IČO: ............................................................

DIČ: ............................................................

IČ DPH: ............................................................

Kontaktná osoba: ............................................................

Kontakt: ............................................................

Bankové spojenie: ............................................................

Číslo účtu (IBAN): ............................................................

(ďalej len „**zhotoviteľ**“ a spolu s objednávateľom len „**zmluvné strany**“ a jednotlivo „**zmluvná strana**“)

* 1. Zmluvné strany uzatvárajú na stavebnú akciu: **„Prístavba materskej škôlky v meste Podolínec*.“*** túto zmluvu o dielo v súlade s postupom zadávania podlimitných zákaziek podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), realizovanej v rámci výzvy: IROP-PO2-SC221-2021-67 - Zvýšenie kapacít infraštruktúry materských škôl.
	2. Zhotoviteľ je povinný zložiť depozit vo výške 5% z ponúkanej ceny diela bez DPH, na bežný bankový účet objednávateľa uvedený v záhlaví  Zmluvy, a to do 5 dní po nadobudnutí účinnosti Zmluvy o dielo. Depozit je určený na zabezpečenie náhrady škody a finančných nárokov objednávateľa, ktoré mu vzniknú v prípade porušenia zmluvných povinností  zo strany zhotoviteľa. V prípade, ak zhotoviteľ poruší niektorú zo svojich povinností v zmysle  tejto Zmluvy, a ktorej porušenie zakladá nárok na náhradu škody, zmluvnú pokutu alebo iný finančný nárok pre objednávateľa, objednávateľ má právo uspokojiť svoj nárok z hodnoty depozitu. Objednávateľ sa zaväzuje vrátiť zhotoviteľovi depozit v plnej výške alebo jeho alikvotnú časť do konca mesiaca, ktorý nasleduje po mesiaci, kedy došlo k riadnemu odovzdaniu diela a odstránení závad, ktoré bránia užívaniu diela. Zhotoviteľ nemá právo požadovať vrátenie depozitu počas trvania  zmluvného vzťahu. Za depozit sa považuje aj banková záruka.

**Článok II.**

**Predmet zmluvy**

2.1 Zhotoviteľ sa zaväzuje zhotoviť vo vlastnom mene a na vlastnú zodpovednosť dielo ***„*Prístavba materskej škôlky v meste Podolínec*“*** a to

* podľa schváleného projektu pre realizáciu stavby, dodaného objednávateľom
* podľa podmienok a požiadaviek stanovených organizovaným verejným obstarávaním
* v súlade s podmienkami právoplatného ohlásenia stavebných úprav a s vyjadreniami dotknutých orgánov štátnej a verejnej správy, ďalších orgánov a organizácií dotknutých stavbou, ktoré sú súčasťou tohto povolenia, a ktoré boli vydané k realizačnému projektu s prihliadnutím na zmluvne dohodnutý rozsah diela
* podľa podmienok dohodnutých v tejto zmluve a
* pri dodržaní platných STN, technologických postupov a všeobecne záväzných technických požiadaviek, platných právnych, prevádzkových a bezpečnostných predpisov, v súlade s podmienkami právoplatného stavebného povolenia a vyjadreniami príslušných orgánov štátnej a verejnej správy.

2.2 Objednávateľ sa zaväzuje dielo zhotovené v súlade so zmluvou prevziať a zaplatiť dohodnutú cenu podľa platobných podmienok uvedených v článku V. tejto zmluvy.

* 1. Dielo pozostáva z prác uvedených vo výkaze – výmer (príloha č. 1 k zmluve o dielo).
	2. Zhotoviteľ týmto potvrdzuje, že mu objednávateľ pred uzatvorením tejto zmluvy odovzdal vyššie uvedené dokumenty potrebné pre vykonanie diela.
	3. Zhotoviteľ preveril pred podpisom tejto zmluvy všetky, objednávateľom mu odovzdané dokumenty, čo do správnosti, úplnosti, presnosti a použiteľnosti a prehlasuje, že všetkým dokumentom porozumel a že je schopný dielo riadne vykonať podľa podmienok dohodnutých v tejto zmluve. Ďalej zhotoviteľ prehlasuje, že urobil prehliadku staveniska. Zhotoviteľ nie je oprávnený v priebehu plnenia diela uplatňovať akékoľvek nároky a požiadavky na úpravu ceny diela z dôvodu nepresnosti výmer alebo počtov.

**Článok III.**

**Čas plnenia**

3.1. Zhotoviteľ sa zaväzuje:

3.1.1. Dokončiť a odovzdať dielo v termíne: do **12 mesiacov** odo dňa prevzatia staveniska.

3.1.2 Prevziať stavenisko, zbavené faktických a právnych chýb a nárokov tretích osôb do 10 dní odo dňa písomnej výzvy objednávateľa adresovanej zhotoviteľovi k prevzatiu stanoviska za podmienky nadobudnutia účinnosti tejto zmluvy.

3.1.3. Predložiť objednávateľovi doklad (úradne osvedčenú kópiu) o poistení pre prípad zodpovednosti za škodu spôsobenú svojou činnosťou s dojednaným poistným plnením minimálne vo výške hodnoty celého diela, s platnosťou a účinnosťou počas celej doby trvania diela, najneskôr v deň odovzdania a prevzatia staveniska podľa tejto zmluvy o dielo.

3.2. Objednávateľ sa zaväzuje:

3.2.1. Dodať zhotoviteľovi projekt stavby v 2 výtlačkoch: do termínu odovzdania staveniska.

3.2.2. Odovzdať zhotoviteľovi právoplatné stavebné povolenie, vyjadrenia a stanoviska dotknutých orgánov štátnej a verejnej správy, ďalších orgánov a organizácií dotknutých stavbou vydaných v procese vypracovania a schváľovania realizačného projektu za účelom plnenia povinnosti z nich vyplývajúcich: do termínu odovzdania staveniska.

3.2.3. Odovzdať zhotoviteľovi stavenisko, zbavené faktických a právnych vád a nárokov tretích osôb.

3.3. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.

3.4. Zhotoviteľ je povinný bez meškania informovať objednávateľa o vzniku udalosti, ktorá bráni alebo sťažuje realizáciu diela, s dôsledkom omeškania doby dokončenia diela dohodnutej touto zmluvou.

3.5 Za dokončené dielo sa považuje dielo po jeho úplnom a riadnom vyhotovení podľa dohodnutého rozsahu a po odstránení všetkých vád a nedorobkov.

3.6 Zmluvné termíny uvedené v tomto článku zmluvy sú termíny najneskoršie prípustné a neprekročiteľné s výnimkou:

- vyššej moci, t. j. v prípade udalostí, ktoré nie sú závislé od vôle zmluvných strán a tieto ich nemôžu ovplyvniť (neočakávané prírodné a iné javy),

- v prípade zmien rozsahu diela podľa pokynov objednávateľa; v prípade zmeny rozsahu diela zmluvné strany vždy uzavrú písomný dodatok k tejto zmluve, kde bude uvedená zmena rozsahu diela a z toho vyplývajúca zmena termínu ukončenia diela a ostatné nevyhnutné náležistosti,

- vydania príkazov, zákazov a obmedzení vydaných orgánmi verejnej moci, ak neboli vydané v dôsledku konania alebo nekonania zhotoviteľa.

3.7 Dokončením diela sa rozumie jeho riadne odovzdanie objednávateľovi protokolom o odovzdaní a prevzatí diela, v ktorom bude oboma zmluvnými stranami stanovené, že dielo je odovzdané bez takých vád a nedorobkov, ktoré by bránili jeho užívaniu.

3.8 V prípade existencie nevhodných poveternostných alebo klimatických podmienok je zhotoviteľ oprávnený prerušiť vykonávanie diela. Na prerušenie vykonávanie diela je zhotoviteľ povinný upozorniť objednávateľa zápisom v stavebnom denníku. O dobu prerušenia vykonávania diela sa predlžuje lehota na zhotovenia a dokončenie diela. Za nevhodné poveternostné podmienky sa považuje nesplnenie podmienok podľa príslušných EN, STN podľa ktorých sa budú realizovať jednotlivé druhy prác.

**Článok IV.**

**Cena diela**

4.1. Cena za zhotovenie predmetu zmluvy v rozsahu článku II. tejto zmluvy je stanovená výsledkom verejného obstarávania, a to na základe výsledkov vyhodnotenia ponúk postupom zadávania podlimitnej zákazky na uskutočňovanie stavebných prác **„Prístavba materskej škôlky v meste Podolínec“**, v zmysle zákona o verejnom obstarávaní, a je doložená podrobným rozpočtom, ktorý tvorí prílohu č. 1 tejto zmluvy.

4.1.1. Cena za dielo je maximálna, t. j. cena, ktorú nie je možné prekročiť.

4.1.2. Cena môže byť zmenená len dohodou zmluvných strán vo forme písomného dodatku k tejto zmluve, a to v súlade s príslušnými ustanoveniami zákona o verejnom obstarávaní.

4.2. Cena za zhotovenie diela podľa článku II. tejto zmluvy je:

**Cena celkom bez DPH : ....................... EUR (slovom: ..................... )**

**DPH 20% : ....................... EUR (slovom: ..................... )**

**Cena celkom s DPH : ....................... EUR (slovom: ..................... )**

4.2.1 V cene za dielo sú zahrnuté všetky náklady a výdavky zhotoviteľa, ktoré súvisia s riadnym vykonaním diela.

4.2.2. Zhotoviteľ nemá nárok na práce, ktoré nevykoná, vykoná bez príkazu objednávateľa alebo odchylne od dojednaných zmluvných podmienok.

4.2.3. V cene za zhotovenie diela podľa ods. 4.2 tejto zmluvy sú obsiahnuté najmä, nie však výlučne aj náklady na vybudovanie, prevádzku, údržbu a vypratanie zariadenia staveniska zhotoviteľa, ich stráženie, ďalej všetky realizačným projektom a príslušnými platnými právnymi predpismi a technickými normami požadované a potrebné odborné správy, skúšky, revízie, atesty, certifikáty stavebných materiálov a výrobkov, náklady na porealizačné zameranie diela (t.j. vyhotovenie geometrického plánu) a na vyhotovenie a dodanie dokumentácie skutočného vyhotovenia, vytýčenia všetkých podzemných inžinierskych sietí dotknutých stavbou, vyhotovenie plánu bezpečnosti a ochrany zdravia pri práci, výkon činnosti koordinátora bezpečnosti práce, poplatky za užívanie a záber verejných a iných priestranstiev mimo priestorov vo vlastníctve objednávateľa  odovzdaných v rámci zariadenia staveniska pre zriadenie staveniska, ďalej náklady na zabezpečenie a vykonanie podmienok stanovených v písomných vyjadreniach dotknutých orgánov štátnej správy a samosprávy, ďalších kompetentných orgánov a organizácií, a podmienok a požiadaviek objednávateľa stanovených súťažnými podkladmi a pod.

4.3 Zhotoviteľ nemá nárok na úpravu ceny spôsobenej predĺžením lehoty vykonania diela, ktoré nezavinil objednávateľ.

4.4 V prípade nevykonania niektorých prác, resp. činnosti uvedených v položkovom rozpočte zo strany zhotoviteľa, ak sa tieto ukážu v priebehu prác ako nepotrebné; v tomto prípade budú tieto práce z ceny diela odpočítané, a to v cene podľa položkového rozpočtu.

4.5 Postup úpravy ceny pri zúžení, resp. rozšírení predmetu plnenia podľa tejto zmluvy je nasledovný:

- každá zmena vyvolaná objednávateľom oproti ocenenému výkazu výmer (resp. rozpočet), bude zapísaná v stavebnom denníku a podpísaná zástupcami zhotoviteľa, objednávateľa a v prípade potreby aj inými účastníkmi realizácie diela,

- v prípade súhlasu zmluvných strán so zmenou, vypracuje zhotoviteľ dodatok k rozpočtu, ktorý bude obsahovať:

a) položkovite ocenený výkaz výmer naviac prác,

b) položkovite odpočet ceny menej prác,

c) sprievodnú správu,

d) kópiu zápisov zo stavebného denníka,

- pre ocenenie výkazu výmer u naviac prác bude zhotoviteľ používať ceny nasledovne:

a) pri položkách, ktoré sa vyskytovali v položkovom rozpočte bude používať ceny z položkového rozpočtu,

b) pri položkách, ktoré sa v položkovom rozpočte nevyskytovali, predloží zhotoviteľ osobitnú kalkuláciu ceny, v ktorej takéto práce ocení podľa jednotkových cien uvedených v rozpočte za práce, ktoré sú svojou povahou najbližšie naviac prácam,

c) v prípade, ak kalkulácia ceny nebude predložená, alebo nedôjde k dohode, budú práce ocenené podľa obvyklých trhových cien za rovnaký typ prác.

- písomný dodatok k tejto zmluve, podpísaný oboma zmluvnými stranami dotýkajúci sa zmeny ceny diela, bude oprávňovať zhotoviteľa k uplatňovaniu zmenenej ceny vo faktúre.

**Článok V.**

**Platobné podmienky**

5.1. Cenu za zhotovenie diela zaplatí objednávateľ zhotoviteľovi na základe čiastkových faktúr, z ktorých prvá bude vystavená najskôr po prestavaní aspoň **20 % z ceny diela**, ktoré zhotoviteľ vystaví a odošle objednávateľovi po splnení týchto podmienok:

5.1.1 Práce budú fakturované na základe overených zisťovacích protokolov a súpisov vykonaných prác, v ktorých bude uvedené množstvo merných jednotiek a ich ocenenie v súlade s objektovou skladbou projektu stavby a ponukového rozpočtu.

5.1.2. Overenie vykonaných prác vykoná odborný technický dozor objednávateľa a autorizuje objednávateľ do 5. pracovného dňa od predloženia súpisu prác zhotoviteľom. Ak má súpis prác chyby, vráti ho zhotoviteľovi na prepracovanie.

5.2. Faktúru vyhotoví zhotoviteľ v súlade so zákonom č. 222/2004 Z. z. o dani z pridanej hodnoty v znení neskorších predpisov a predloží objednávateľovi v 6 originálnych výtlačkoch. Faktúra bude obsahovať minimálne tieto údaje:

* číslo faktúry, resp. daňového dokladu,
* označenie objednávateľa a zhotoviteľa, peňažný ústav, číslo účtu,
* IČO a DIČ zhotoviteľa, IČO objednávateľa,
* označenie registra, ktorý PO zapísal v obchodnom registri a číslo zápisu,
* miesto a názov diela, evidenčné číslo stavby,
* číslo zmluvy, dátum jej uzatvorenia,
* zdaniteľné obdobie,
* deň odoslania a deň splatnosti faktúry,
* fakturovanú základnú čiastku bez DPH, čiastku DPH a celkovú fakturovanú sumu,
* pečiatku a podpis oprávneného zástupcu zhotoviteľa,
* prílohou faktúry bude objednávateľom odsúhlasený súpis vykonaných prác.

5.2.1. Uhradená faktúra nie je dokladom o odovzdaní a prevzatí diela.

5.2.2. Konečnú faktúru za vykonané dielo predloží zhotoviteľ ku dňu jeho odovzdania a prevzatia. Jej prijatie objednávateľom vylučuje dodatočné nároky zhotoviteľa na úpravu ceny diela. Konečnú faktúru za vykonané dielo zhotoviteľ vystaví v hodnote aspoň 5 % z ceny diela.

5.3. Splatnosť jednotlivých faktúr je do 60 dní odo dňa ich doručenia objednávateľovi. Faktúra sa považuje za uhradenú dňom odpísania prostriedkov z účtu objednávateľa.

5.4. V prípade, že faktúra nebude obsahovať náležitosti podľa tejto zmluvy a príslučnej platnej právnej úpravy, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**Článok VI.**

**Záručná doba, zodpovednosť za vady**

6.1. Zhotoviteľ zodpovedá za to, že predmet tejto zmluvy je zhotovený podľa schváleného projektu stavby, STN, vzťahujúcimi sa na predmet plnenia, dohodnutých zmluvných podmienok, a že počas záručnej doby bude mať vlastnosti, dohodnuté v tejto zmluve. Zhotoviteľ zodpovedá za vady, ktoré dielo má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ vtedy, ak boli spôsobené porušením jeho povinností. Zhotoviteľ ďalej zodpovedá za to, že dodané množstvo a vykonané práce sa zhodujú s údajmi uvedenými v súpise prác.

6.2. Záručná doba je 60 (šesťdesiat) mesiacov na stavebnú časť a na technologickú časť podľa záruk stanovených výrobcom technológií. Začína plynúť odo dňa protokolárneho prevzatia diela objednávateľom. Za vady diela, na ktoré sa vzťahuje záruka, zodpovedá zhotoviteľ.

6.2.1. Záručná doba neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.

6.3. Zmluvné strany sa dohodli pre prípad vady diela, že počas záručnej doby je zhotoviteľ povinný bezplatne odstrániť vady diela.

6.4. Zhotoviteľ nezodpovedá za vady diela, ktoré boli spôsobené použitím podkladov a vecí, poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.

6.5. Vady diela, uvedené v protokole o odovzdaní a prevzatí diela, strany nepovažujú za konečnú možnosť reklamácie zjavných vád zo strany objednávateľa a odovzdanie diela sa nepovažuje za prehliadku diela objednávateľom v zmysle ustanovenia § 562 Obchodného zákonníka.

6.6. Zhotoviteľ zaručuje, že použité materiály sú nové, v prvej akostnej triede, zodpovedajú požiadavkám objednávateľa a obvyklým štandardom. Materiály, stavebné diely a výrobky, ktoré nezodpovedajú zmluve a požadovaným skúškam, musí zhotoviteľ na vlastné náklady odstrániť a nahradiť bezchybnými.

6.7. Objednávateľ je povinný umožniť zhotoviteľovi prístup do priestorov, kde sa majú vady diela, zistené počas záručnej doby, odstraňovať.

6.8. Zhotoviteľ sa zaväzuje uskutočniť obhliadku do 48 hodín od oznámenia objednávateľa o vade a začať s odstraňovaním prípadných vád diela bezodkladne, najneskôr do 7 dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád dohodnú zmluvné strany písomne pri reklamačnom konaní.

6.9. Ak zhotoviteľ neodstráni vady a nedorobky uvedené v protokole o odovzdaní a prevzatí diela v dohodnutej lehote, má právo ich odstrániť objednávateľ a zhotoviteľ je povinný uhradiť ich.

6.10. Zhotoviteľ je zodpovedný za straty alebo škody na majetku, zranenia alebo usmrtenia tretích osôb, ktoré môžu nastať počas vykonávania diela alebo ako jeho dôsledok.

**Článok VII.**

**Podmienky vykonania diela**

7.1. Zhotoviteľ vykonáva činnosti súvisiace s vykonaním diela na vlastnú zodpovednosť podľa zmluvy, pričom rešpektuje technické špecifikácie a právne predpisy.

7.1.1. Zhotoviteľ vyhlasuje, že si je vedomý povinnosti objednávateľom preneseného záväzku a že vo vlastnom mene, na vlastnú zodpovednosť a na vlastné náklady sa zaväzuje zabezpečiť vykonanie podmienok stanovených v písomných vyjadreniach dotknutých orgánov štátnej správy a samosprávy, ďalších kompetentných orgánov a organizácií, a podmienok vydaných k realizačnému projektu stavby, najmä k stavebnému povoleniu.

7.1.2. Zhotoviteľ vyhlasuje, že si je vedomý povinnosti na vlastnú zodpovednosť a na vlastné náklady zabezpečiť povinnosti uvedené v bode 4.2.3. tejto zmluvy o dielo.

7.2. Zhotoviteľ je povinný zabezpečiť dielo proti krádeži a poškodeniu a zabezpečiť na svoje náklady stráženie a osvetlenie staveniska.

7.3. Zhotoviteľ v plnom rozsahu zodpovedá za bezpečnosť a ochranu zdravia všetkých osôb, ktoré sú oprávnené zdržiavať sa v priestore staveniska podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

7.3.1. Zhotoviteľ zodpovedá za zabezpečenie požiarnej ochrany v zmysle zákona č. 314/2001 Z. z. o ochrane pred požiarmi v znení neskorších predpisov a vyhlášky Ministerstva vnútra Slovenskej republiky č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb, ako aj za zabezpečenie minimálnych bezpečnostných a zdravotných požiadaviek na stavenisko podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko. Zhotoviteľ zabezpečí sám a na vlastné náklady v mene objednávateľa plnenie povinnosti vyplývajúce z nariadenia vlády SR č. 396/2006 o minimálnych bezpečnostných a zdravotných požiadavkách na stavenisko ako je okrem iných napr. vypracovanie a schválenie plánu BOZP pred zriadením staveniska, plnenie výkonu činnosti koordinátora bezpečnosti na stavenisku počas výstavby a pod.

7.3.2. V súvislosti s vykonávaním diela je zhotoviteľ povinný minimalizovať zásahy do životného prostredia, zachovávať a nepoškodzovať existujúcu faunu a flóru, v maximálnej miere využívať existujúce spevnené komunikácie a plochy. Pri pohybe techniky je nutné túto zabezpečiť proti únikom nebezpečných látok do okolitého prostredia.

7.3.3. V súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov zhotoviteľ v plnom rozsahu zodpovedá za nakladanie s odpadmi, ktoré vznikli v súvislosti s realizáciou diela. Odpady, najmä z plastov, gumy, papiera a pod. sa nesmú likvidovať spaľovaním. Odpady zo stavebnej činnosti je zhotoviteľ povinný podľa možností separovať. Bežné odpady musia byť vyvezené na legalizovanú skládku, recyklovateľné odpady odovzdané na recykláciu a nebezpečné odpady musia byť likvidované prostredníctvom oprávnených organizácií.

7.3.4. Zhotoviteľ je povinný pri každom úniku nebezpečných látok do okolitého prostredia alebo pri každej ekologickej havárii informovať užívateľa a vzniknutú haváriu odstrániť v spolupráci s užívateľom na svoje náklady.

7.4. Zhotoviteľ zodpovedá za to, že pri realizácii diela nepoužije materiál, o ktorom je v čase jeho použitia známe, že je škodlivý. Použité stavebné výrobky pri realizácii stavebného diela musia spĺňať podmienky a požiadavky, uvedené v zákone č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a v zákone č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov. Výrobky a materiály určené na vykonanie diela musí zhotoviteľ dodať bez akýchkoľvek práv tretích osôb.

7.5. Objednávateľ je oprávnený vykonávať stavebný dozor nad realizáciou diela a dodržiavaním zmluvných podmienok, ktorý má za tým účelom prístup na pracoviská, kde sa zmluvné práce realizujú alebo skladujú materiály.

7.5.1. Zhotoviteľ je povinný umožniť objednávateľovi vykonávanie stavebného dozoru, najmä:

* oboznámiť sa s podkladmi zhotoviteľa, podľa ktorých stavbu realizuje
* prevziať od neho stavenisko, základné smerové a výškové vytýčenie stavby
* kontrolu dodržiavania podmienok stavebných povolení a opatrení štátneho stavebného dohľadu počas realizácie stavby
* zabezpečiť zhotoviteľovi spoluprácu s projektantom pri zabezpečovaní súladu vykonávaných prác a dodávok s projektom stavby v rámci výkonu jeho autorského dozoru
* zabezpečiť kontrolu doplňovania a zakresľovania zmien do projektovej dokumentácie, podľa ktorej sa stavba realizuje
* kontrolu zhotoviteľom predkladaných dodatkov a zmien projektu
* kontrolu vecnej a cenovej správnosti a úplnosti oceňovacích podkladov a platobných dokladov, ich súlad s podmienkami zmluvy
* kontrolu tých častí diela, ktoré budú v ďalšom postupe zakryté alebo sa stanú neprístupnými
* kontrolu postupu prác podľa časového harmonogramu
* kontrolu plnenia odsúhlaseného skúšobného plánu verejnej práce, k čomu predloží zhotoviteľ doklady, ktoré preukazujú kvalitu vykonaných prác a dodávok (certifikáty, atesty, protokoly a pod.)
* sledovanie vedenia stavebného denníka v súlade so zmluvnými podmienkami a zákonom č. 50/1976 Zb. o územnom plánovaní a stavebnom poriadku (stavebný zákon)
* kontrolu riadneho uskladnenia materiálov, strojov, zariadení a konštrukcií
* spolupracovať pri príprave dokladov pre záverečné hodnotenie stavby
* kontrolu odstraňovania vád a nedorobkov
* kontrolu vypratania staveniska.

7.6. Skutočnosť, že objednávateľ skontroloval výkresy, dodávky vzorky a vykonané práce, nezbavuje zhotoviteľa povinnosti zodpovedať za prípadné vady a vykonávanie potrebných kontrol tak, aby bolo zaručené riadne splnenie predmetu zmluvy.

7.7. Pre sledovanie postupu výstavby bude objednávateľ organizovať na stavbe kontrolné dni, na ktoré bude pozývať účastníkov, vyhotovovať zápisy o ich priebehu a posielať ich účastníkom kontrolného dňa. Vzájomne odsúhlasené a prijaté opatrenia na kontrolných dňoch sa stanú pokynom pre zhotoviteľa na vykonanie prác, pokiaľ nemenia predmet a cenu zmluvy.

7.8. Zhotoviteľ poveruje výkonom funkcie stavbyvedúceho ................................., osvedčenie o vykonaní odbornej skúšky č. ................

7.9. Zhotoviteľ nevykoná žiadne zmeny prác a materiálov bez odsúhlasenia objednávateľom. Všetky požiadavky na prípadne technicky zdôvodnené zmeny, musia byť zapísané do stavebného denníka a až po ich odsúhlasení objednávateľom môže zmeny zhotoviteľ realizovať. Zhotoviteľ nemá nárok na úhradu prác, ktoré vykoná bez súhlasu objednávateľa odchylne od zmluvných dojednaní.

7.10. Zhotoviteľ písomne vyzve objednávateľa na preverenie a prevzatie všetkých prác, ktoré budú v ďalšom pracovnom postupe zakryté, alebo sa stanú neprístupnými. Výzva musí byť doručená objednávateľovi písomne, najmenej 5 dni vopred. V prípade, že sa zástupca objednávateľa po riadne doručenej výzve na preverenie prác v určenej lehote nedostaví, je povinný uhradiť náklady dodatočného odkrytia, pokiaľ také odkrytie požaduje. Ak sa pri dodatočnom odkrytí zistí, že práce boli vykonané vadne, náklady na dodatočné odkrytia znáša v celom rozsahu zhotoviteľ.

7.11. Pri realizácii diela musí zhotoviteľ dodržať príslušné predpisy a normy, najmä:

a) všetky všeobecne záväzné právne predpisy, najmä stavebný zákon č. 50/1976 Zb. v znení neskorších predpisov a k nemu príslušné vykonávacie prepisy, Vyhlášku č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie,

b) všetky platné Slovenské technické normy, vzťahujúce sa na predmet zmluvy, vydaných Úradom pre normalizáciu, metrológiu a skúšobníctvo Slovenskej republiky, resp. Slovenským ústavom technickej normalizácie Bratislava,

c) zákon NR SR č. 124/2006 Z. z. o bezpečnosti a ochrane zdravia pri práci v znení neskorších predpisov,

d) nariadenie vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko,

e) rozhodnutia a vyjadrenia dotknutých orgánov verejnej moci a príslušných organizácií,

f) nariadenie vlády SR č. 391/2006 Z. z. o minimálnych bezpečnostných a zdravotných požiadavkách na pracovisko,

g) nariadenie vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov,

h) nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov,

i) nariadenie vlády SR č. 281/2006 Z. z. o bezpečnostných požiadavkách pri ručnej manipulácií s bremenami,

j) zákon NR SR č. 355/2007 Z. z. o ochrane, podpore a rozvoji verejného zdravia v znení neskorších predpisov.

Zhotoviteľ zaručuje, že má všetky povolenia a licencie, ktoré sú nevyhnutné k zhotoveniu diela a že tieto povolenia sú postačujúce k tomu, aby mohol dielo riadne začať, vykonať a dokončiť.

7.12. Zhotoviteľ vykoná dielo kvalifikovanými zamestnancami. Zhotoviteľ zodpovedá za to, že bude mať pre zamestnancov všetky potrebné úradné povolenia a platné kvalifikačné potvrdenia pre realizáciu diela.

7.13. Zhotoviteľ vykoná dielo v rozsahu, kvalite a termínoch podľa tejto zmluvy.

7.14. Zhotoviteľ plne zodpovedá za vhodnosť a bezpečnosť všetkých prác a stavebných metód používaných na stavenisku a pracovisku.

7.15. Zhotoviteľ po celý čas realizácie diela a odstraňovania jeho vád a nedorobkov:

a) zodpovedá za bezpečnosť a ochranu zdravia pri práci za všetky osoby na stavenisku, bude udržiavať stavenisko a dielo (pokiaľ nie je dokončené a odovzdané do užívania objednávateľovi) v náležitom stave tak, aby týmto osobám nehrozilo nebezpečie a ďalej zabezpečí, aby všetky osoby na stavenisku boli riadne inštruované a plnili všetky pokyny týkajúce sa bezpečnosti práce podľa platného práva,

b) vykoná všetky primerané opatrenia na ochranu verejnosti a životného prostredia na stavenisku i mimo neho, zamedzeniu škody na súkromnom a verejnom majetku, proti zasahovaniu do práv tretích osôb následkom znečistenia, hluku, vibrácií, prachu alebo iných príčin, vznikajúcich v dôsledku jeho činností.

7.16. Zhotoviteľ si na svoje náklady zabezpečí dodávky elektriny, vody a ďalších médií na stavenisko po celý čas realizovania diela.

7.17. Zhotoviteľ sa zaväzuje, že na stavenisku resp. pracovisku:

a) bude zamestnávať pracovníkov len so zdravotnou a odbornou spôsobilosťou na určený druh pracovnej činnosti,

b) bude dodržiavať bezpečnostné, hygienické, požiarne predpisy a predpisy pre ochranu životného prostredia,

c) zabezpečí všetky nevyhnutné opatrenia, smerujúce k bezpečnosti na stavenisku a preberá za nich plnú zodpovednosť za splnenia požiadaviek objednávateľa a bude dodržiavať nariadenie vlády č. 396/2006 Z.z. o minimálnych bezpečnostných a zdravotných požiadavkách na stavenisko.

d) upozorní objednávateľa na všetky možné riziká, ktoré by mohli viesť pri jeho činnosti na pracovisku k ohrozeniu života, zdravia pracovníkov objednávateľa alebo tretích osôb alebo k ohrozeniu bezpečného stavu technických zariadení a objektov,

e) bude rešpektovať zákaz fajčenia, zákaz prinášať a používať na stavenisku resp. pracovisku objednávateľa akékoľvek alkoholické nápoje a omamné látky.

7.18. Zhotoviteľ pri realizácii diela bude postupovať tak, aby z dôvodu stavebnej činnosti nedošlo ku škodám na majetku správcov inžinierskych sietí, majetku objednávateľa a susediacich objektov. V prípade, že vzniknú takéto škody z dôvodu na strane zhotoviteľa, tak ich zhotoviteľ odstráni na vlastné náklady, a ak to nebude v jeho moci, súhlasí s tým, aby bola výška škôd po ich odstránení a vyčíslení odpočítaná z jeho konečnej faktúry za dielo. Zhotoviteľ zodpovedá za uvedené škody v plnom rozsahu.

7.19. Spolupôsobenie objednávateľa:

a) Spolupôsobením objednávateľa sa rozumie plnenie povinnosti objednávateľa, ktoré je nevyhnutné k riadnemu a včasnému splneniu povinnosti zhotoviteľa, najmä k riadnemu a včasnému vykonaniu diela alebo jeho časti zhotoviteľom a k riadnemu a včasnému odstráneniu prípadných vád diela zhotoviteľom.

b) Objednávateľ v rozsahu nevyhnutne potrebnom poskytne na vyzvanie zhotoviteľa súčinnosť pri zaobstarávaní podkladov potrebných pre realizáciu diela, doplňujúcich údajov, spresnení podkladov, vyjadrení a stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne zhotoviteľovi vo vzájomne dohodnutom čase, inak v primeranej lehote.

c) Objednávateľ zabezpečí účasť kompetentných zástupcov objednávateľa na rokovaniach počas realizácie diela na základe výzvy zhotoviteľa, a zabezpečí priebežné prerokovanie predkladaných návrhov technických a technologických riešení v záujme zabezpečenia plynulého postupu realizácie diela.

7.20. V prípade ak zhotoviteľ zadá subdodávku alebo ďalej deleguje akúkoľvek úlohu týkajúcu sa vykonania diela a/alebo ktorýchkoľvek prác, dodávok a/alebo služieb súvisiacich so zhotovovaním diela ktorémukoľvek z jeho subdodávateľov (ďalej len subdodávatelia), zhotoviteľ bude:

a) v plnom rozsahu zodpovedať za riadne a včasné vykonanie diela (časti zhotovovaného diela) takisto, ako keby ho vykonával sám,

b) zabezpečovať, že subdodávatelia sú si plne vedomí a v plnom rozsahu dodržiavajú všetky podmienky tejto zmluvy,

c) v plnom rozsahu vyplácať subdodávateľov za všetky subdodávateľské služby a bude uhrádzať akékoľvek dodatočné náklady súvisiace s takýmito subdodávateľskými vzťahmi, pričom všetky časti diela, ktoré budú plnené formou subdodávok, budú zhotovované na výlučné náklady zhotoviteľa a na jeho nebezpečenstvo

7.21. Zhotoviteľ vyzve písomne objednávateľa na prevzatie diela najmenej 15 dní pred dňom dokončenia diela, uvedeným v článku III. bod 3.1.1. tejto zmluvy.

7.22. K preberaciemu konaniu zhotoviteľ pripraví:

* projektovú dokumentáciu skutočného vyhotovenia diela (2x) a to aj v digitálnej verzii (1x),
* porealizačné zameranie stavby - geometrický plán stavby (min. v 3-och vyhotoveniach)
* stavebné denníky, originál
* doklady o odborných prehliadkach a skúškach vyhradených technických zariadení
* doklady o uložení a likvidácií odpadov vzniklých zo stavebnej činnosti na legalizovanú skládku
* záručné listy a návody na obsluhu použitých výrobkov
* doklady o overení požadovaných vlastností rozhodujúcich výrobkov podľa § 43f a § 47 stavebného zákona, zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov v 3-och vyhotoveniach
* zápisy o vykonaných skúškach (tlakových skúškach, skúškach tesnosti a pod.),
* zápisy o kontrole častí diela, ktoré boli počas jeho realizácie zakryté.
* podklady pre zaškolenie a protokoly o zaškolení obsluhy a údržby u dodaných zariadeniach, vrátane protokolu o odovzdaní návodu na použitie
* inštrukcie pre prevádzku a údržbu predmetu diela
* ostatné doklady potrebné pre riadne prevádzkovanie predmetu diela, hlavne pokiaľ vyplývajú z právnych predpisov a stavebného povolenia,
* všetky ďalšie doklady nutné k vydaniu kolaudačného rozhodnutia umožňujúceho užívanie diela.

Náklady spojené so zabezpečením vyššie uvedenej dokumentácie znáša zhotoviteľ.

7.23. Ak zhotoviteľ uvedené doklady k začatiu preberacieho konania nepredloží, objednávateľ preberacie konanie nezačne a zhotoviteľovi vyúčtuje všetky náklady, ktoré mu z toho dôvodu vznikli.

7.24. O odovzdaní a prevzatí diela spíšu zmluvné strany zápisnicu. Dielo bude odovzdané, len ak objednávateľ v zápisnici vyhlási, že dielo preberá.

7.24.1. Prevzatie diela alebo jeho časti môže objednávateľ odmietnuť pre vady a nedorobky až do ich odstránenia, o čom spíšu objednávateľ a zhotoviteľ zápisnicu, v ktorej uvedú svoje stanoviská a ich odôvodnenia.

7.25. Za dokončené dielo sa považuje dielo po úplnom a riadnom vyhotovení podľa dohodnutého rozsahu a po odstránení všetkých vád.

7.26. Stavenisko je povinný zhotoviteľ vypratať v termíne, ktorý určí objednávateľ v zápisnici o odovzdaní a prevzatí diela.

7.27. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činností suvisiacími s vykonávaním diela.

7.28. Vlastníkom stavby je objednávateľ. Nebezpečenstvo škody na diele a na veciach a materiáloch, potrebných na jeho zhotovenie znáša zhotoviteľ do protokolárneho prevzatia diela objednávateľom.

7.29. Zhotoviteľ zostáva vlastníkom stavebných materiálov, výrobkov a zariadení, ktoré dodal na zhotovenie diela v súlade s p odmienkami tejto zmluvy, až do ich úhrady objednávateľom.

7.30. Objednávateľ zabezpečí všetky rozhodnutia orgánov štátnej správy, potrebné pre vykonanie diela.

* 1. Zhotoviteľ je oprávnený zveriť vykonanie časti diela tretej osobe (subdodávateľovi) iba v rozsahu uvedenom v prílohe (Zoznam známych subdodávateľov) uvedenom v prílohe č. 2 tejto ZoD. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.
	2. Každý navrhovaný subdodávateľ musí byť oprávnený dodávať tovar, uskutočňovať stavebné práce vo vzťahu k tej časti predmetu zákazky, ktorú má subdodávateľ plniť a musí spĺňať podmienky osobného postavenia podľa § 32 ods. 1 písm. e) a f) zákona o verejnom obstarávaní od subdodávateľa resp. preukáže splnenie tejto podmienky podľa § 152 zákona o verejnom obstarávaní.
	3. Zhotoviteľ môže vo výnimočných prípadoch zmeniť, t.j. zvýšiť podiel subdodávok uvedený v prílohe č. 2 tejto ZoD a to zmenou podielu subdodávok pre už v prílohe uvedeného subdodávateľa alebo doplnením nového subdodávateľa spolu s podielom subdodávok. V prípade zmeny podielu subdodávok je zhotoviteľ povinný oznámiť objednávateľovi dôvod tejto zmeny a to desať kalendárnych dní pred začatím vykonávania časti diela. V prípade doplnenia subdodávateľa je zhotoviteľ povinný objednávateľovi oznámiť takéhoto subdodávateľa spolu s odôvodnením a s popisom ním vykonávaných prác a to desať kalendárnych dní pred začatím vykonávania časti diela. Zhotoviteľ objednávateľovi spolu s oznámením o doplnení subdodávateľa predloží doklady preukazujúce splnenie podmienky osobného postavenia podľa § 32 ods. 1 písm. e) a f) zákona o verejnom obstarávaní od subdodávateľa resp. preukáže splnenie tejto podmienky podľa § 152 zákona o verejnom obstarávaní. Náklady spojené so zabezpečením týchto dokladov znáša zhotoviteľ bez nároku na ich úhradu objednávateľom. Objednávateľ odmietne takéhoto subdodávateľa písomným oznámením zhotoviteľovi zaslaným do siedmich kalendárnych dní odo dňa doručenia oznámenia o zmene subdodávateľa v prípade:

a) nepredloženia dokladov preukazujúcich splnenie osobného postavenia

b) nesplnenia podmienok osobného postavenia

c) predloženia neplatných dokladov,

d) poskytnutia nepravdivých alebo skreslených informácií,

Subdodávateľ môže začať vykonávanie časti diela iba po písomnom odsúhlasení objednávateľom. V prípade, ak subdodávateľ začne vykonávať časť diela bez súhlasu objednávateľa alebo napriek odmietnutiu subdodávateľa objednávateľom, má objednávateľ právo prerušiť vykonávané práce, prípadne žiadať ich odstránenie na náklady zhotoviteľa. Zhotoviteľ v takomto prípade nemá nárok na predĺženie času plnenia podľa tejto ZoD, úhrady za takto vykonané práce a ani úhrady za ich odstránenie.

Zhotoviteľ je zároveň povinný zabezpečiť, aby subdodávateľ nezadal ďalšiemu subdodávateľovi žiadne práce a služby na vykonaní časti diela jemu zadanej zhotoviteľom (uvedené sa nevzťahuje na dodávku zariadení alebo materiálov, prípadne na montáž zariadenia).

Zhotoviteľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na výkon daných prác. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.

* 1. Zhotoviteľ nesmie dielo ako celok odovzdať na zhotovenie inému subjektu.

**Článok VIII.**

**Stavebný denník**

8.1. Zhotoviteľ je povinný viesť na stavbe stavebný denník v súlade so stavebným zákonom a vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona, odo dňa začatia prác až do odstránenia poslednej vady, resp. nedorobku, zisteného pri kolaudácii stavby. Stavebný denník sa musí nachádzať na stavbe a musí byť trvale prístupný. Zápisy do neho robí zhotoviteľ v deň, kedy boli práce vykonané alebo nastali okolnosti, ktoré je potrebné riešiť.

8.2. Okrem zástupcov zhotoviteľa, objednávateľa a projektanta môžu do stavebného denníka vykonávať záznamy poverení zástupcovia príslušných orgánov štátnej správy.

8.3. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov k zmluve v súlade so zákonom o verejnom obstarávaní.

**Článok IX.**

**Sankcie a zmluvné pokuty**

9.1. Zhotoviteľ zaplatí za omeškanie s dodaním predmetu zmluvy úrok z omeškania vo výške 0,03 % z ceny diela uvedenej v článku IV. bod 4.2. tejto zmluvy za každý aj začatý deň omeškania.

9.2. Za omeškanie s odstránením vád, reklamovaných v záručnej dobe, sa zhotoviteľ zaväzuje zaplatiť 50,00 EUR denne až do ich odstránenia, a to za každú jednú chybu samostatne. Uplatnením zmluvnej pokuty nie je dotknuté právo objednávateľa na náhradu škody.

9.3. Objednávateľ zaplatí zhotoviteľovi za omeškanie s úhradou faktúry úrok z omeškania vo výške 0,03 % z fakturovanej ceny za každý aj začatý deň omeškania

9.4. Zhotoviteľ akceptuje spôsob financovania predmetu zmluvy prostredníctvom európskych štrukturálnych a investičných fondov – predfinancovanie a refundácia. Omeškanie úhrady faktúry spôsobené výkonom kontroly nároku na platbu zo strany poskytovateľa financovania nie je nedodržaním dátumu splatnosti faktúry a zhotoviteľ sa zaväzuje, že si neuplatní akékoľvek sankcie ani náhradu škody voči objednávateľovi.

9.5. Uplatnenie zmluvných pokút bude vykonané písomnou formou.

**Článok X.**

**Ostatné ustanovenia, odstúpenie od zmluvy**

10.1. Zmluvné strany sa zaväzujú, že obchodné a technické informácie, ktoré si navzájom poskytli, nepoužijú na iné účely ako pre plnenie podmienok tejto zmluvy.

10.2. Zhotoviteľ prehlasuje, že zabezpečí pokrytie všetkých činností vyplývajúcich z plnenia tejto zmluvy zamestnancami s potrebnými osvedčeniami a oprávneniami v zmysle platnej legislatívy.

10.3. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

10.4. Zhotoviteľ je povinný zložiť depozit vo výške 5% z ponúkanej ceny diela bez DPH v súlade s bodom 1.3. tejto zmluvy.

10.5. Objednávateľ je oprávnený odstúpiť od zmluvy, ak:

* zhotoviteľ bezdôvodne odmietne prevziať stavenisko
* zhotoviteľ nedodržiava kvalitu vykonávaného diela podľa STN a objednávateľom zistené vady neodstráni v dohodnutých termínoch
* je zhotoviteľ v konkurznom konaní alebo reštrukturalizačnom konaní alebo vstúpi do likvidácie
* zhotoviteľ mešká s ukončením diela podľa zmluvnej lehoty a ani v primeranej lehote určenej objednávateľom dielo nedokončí a neodovzdá
* zhotoviteľ v súvislosti s plnením predmetu zmluvy uzavrel takú dohodu, ktorá predstavuje porušenie podmienok tejto zmluvy
* napriek písomnému upozorneniu objednávateľom v stavebnom denníku nie sú zo strany zhotoviteľa dodržané platné predpisy BOZP, požiarnej ochrany a ochrany životného prostredia na stavbe diela
* nie sú po výzve objednávateľa v stavebnom denníku realizované práce v súlade s požiadavkou na kvalitu realizácie diela
* zhotoviteľ porušil svoje zmluvné záväzky takým spôsobom, ktorý neumožňuje vecnú a časovú realizáciu diela.

10.6. Omeškanie zmluvných strán v zmysle § 365 a 370 Obchodného zákonníka je považované za podstatné porušenie zmluvnej povinnosti v zmysle § 345 Obchodného zákonníka a oprávňuje na jednostranné odstúpenie od zmluvy obe zmluvné strany.

10.7. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý zmluvná strana od zmluvy odstupuje.

10.8. V prípade, že dôjde k okolnostiam uvedených v bode 10.5. tohto článku zmluvy, vykonané práce budú odúčtované faktúrou. Objednávateľ uhradí náklady, ktoré preukázateľne zhotoviteľovi vznikli a boli zahrnuté v zmluvnej cene rozpracovaného diela.

10.9. Zhotoviteľ je povinný strpieť výkon kontroly/auditu súvisiaceho s dodávanými stavebnými prácami kedykoľvek počas platnosti a účinnosti zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

10.10. Oprávnené osoby na výkon kontroly/auditu v zmysle bodu 10.9. tohto článku zmluvy sú najmä:

1. poskytovateľ a ním poverené osoby,
2. útvar vnútorného auditu riadiaceho orgánu alebo sprostredkovateľského orgánu a nimi poverené osoby,
3. Najvyšší kontrolný úrad SR a ním poverené osoby,
4. orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. splnomocnení zástupcovia Európskej Komisie a Európskeho dvora audítorov,
6. orgán zabezpečujúci ochranu finančných záujmov EÚ,
7. osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

10.11. Zmluvné strany budú zbavené zodpovednosti za čiastočné alebo úplné neplnenie zmluvných povinností, ak k tomu dôjde z dôvodu vyššej moci. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka. Za vyššiu moc sa napr. považujú aj nepriaznivé poveternostné podmienky. Za nepriaznivé poveternostné podmienky sa pre účely tejto zmluvy považujú dni s priemernou dennou teplotou nižšou ako -5 °C a tiež dni, počas ktorých trvajú v pracovnej dobe nepretržité zrážky minimálne 6 hodín. Takéto nepriaznivé poveternostné podmienky však nevylučujú práce v interiéri, krytom alebo zateplenom priestore. Všetky tieto skutočnosti musia byť zapísané v stavebnom denníku a potvrdené zástupcom objednávateľa. V prípade rozporov sa použijú údaje namerané SHMÚ na meracej stanici najbližšej k stavenisku. Ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá jej bráni v plnení povinností podľa tejto zmluvy. Termíny plnenia sa v tomto prípade predlžujú o dobu trvania prekážky spôsobenej vyššou mocou a príslušná zmluvná strana, ktorej sa prekážka týka, počas tejto doby nie je v omeškaní. Zodpovednosť dotknutej zmluvnej strany však nie je vylúčená a termín plnenia sa nepredlžuje, pokiaľ táto zmluvná strana nesplnila svoju povinnosť bezodkladne informovať druhú zmluvnú stranu o povahe a začiatku udalosti vyššej moci. Ak doba trvania okolnosti vyššej moci presiahne deväťdesiat (90) dní a zmluvné strany sa nedohodnú na primeranej zmene tejto zmluvy, ktorákoľvek zo zmluvných strán je oprávnená odstúpiť od tejto zmluvy. Pre účinky odstúpenia platia ustanovenia čl. X. primerane.

**Článok XI.**

**Záverečné ustanovenia**

11.1. Táto zmluva nadobúda platnosť jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradom vlády Slovenskej republiky po splnení nasledovnej odkladacej podmienky:

* Zmluva nadobudne účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia správy z kontroly prijímateľovi. Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO.

11.2. Zmluva môže byť zmenená len písomnými očíslovanými dodatkami, podpísanými zmluvnými stranami. Rozšírenie alebo zúženie rozsahu diela alebo akákoľvek iná zmena diela, sa považuje za zmenu zmluvy, na ktorú sa viažu podmienky uvedené v § 18 ZVO. Pre daný účel aplikácie § 18 ZVO sa zmeny zmluvy posudzujú z hľadiska vyjadrenia ich absolútnej hodnoty, a teda hodnotou všetkých zmien je absolútna hodnota všetkých zmien. V opodstatnených prípadoch môže dôjsť k vzájomnému započítaniu plusových a mínusových hodnôt prác v určitom rozsahu, ak by doplňujúce práce boli vzájomne zameniteľné s pôvodnými prácami, ktoré sa vykonávať nebudú. Súhrnná hodnota týchto zmien, ktorá nastane rozšírením alebo zúžením rozsahu diela, nesmie prekročiť maximálne hodnoty stanovené § 18 ZVO a tieto zmeny nesmú mať charakter podstatnej zmeny v zmysle citovaného ustanovenia ZVO.

Zmluvné strany sa dohodli, že k návrhom dodatkov k tejto zmluve o dielo sa písomne vyjadria v lehote štrnástich pracovných dní od doručenia návrhu dodatku druhej zmluvnej strane.

11.3. Pokiaľ v zmluve nie je dohodnuté inak, platia pre zmluvný vzťah ňou založený ustanovenia Obchodného zákonníka.

11.4. Zmluvné strany si zmluvu prečítali, porozumeli a na znak súhlasu s jej obsahom dobrovoľne vlastnoručne podpísali.

11.5. Zhotoviteľ berie na vedomie, že objednávateľ je povinnou osobou v zmysle § 2 zákona č. 211/2000 Z. z. o slobodnom prístupe k informáciám v platnom znení a súhlasí so zverejnením a sprístupnením obsahu tejto zmluvy.

11.6. Zmluvné strany prehlasujú, že sú spôsobilí k právnym úkonom a ich zmluvná voľnosť nie je ničím obmedzená.

11.7. Zmluva je vyhotovená v 5 exemplároch, z ktorých tri sú určené pre objednávateľa a dva pre zhotoviteľa.

11.8. Neoddeliteľnou súčasťou tejto Zmluvy sú nasledujúce prílohy:

**príloha č. 1** – Podrobný rozpočet podľa výkazu výmer v tlačenej podobe a v elektronickej podobe so zaokrúhlením funkciou ROUND na 2 desatinné miesta (vo formáte MS Excel). Zhotoviteľ je povinný predložiť elektronickú verziu podrobného rozpočtu objednávateľovi (vo formáte MS Excel), ako aj predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy

**príloha č. 2** – Podiel plnenia zo zmluvy, ktorý má uchádzač v úmysle zabezpečiť subdodávateľom

 (predkladá úspešný uchádzač pri podpise ZoD)

V ............... dňa ....................... V................... dňa .......................

Za zhotoviteľa: Za objednávateľa:

........................................ ..................................

....................................... Mgr. Jaroslav Seman

 primátor mesta

*Príloha č. 2*

***Obchodné meno uchádzača:***

***Sídlo:***

***IČO:***

***Predmet zákazky:*** *,,* **Prístavba materskej škôlky v meste Podolínec***“*

***Podiel plnenia zo zmluvy,***

***ktorý má uchádzač v úmysle zabezpečiť subdodávateľom***

|  |  |  |  |  |
| --- | --- | --- | --- | --- |
| Por. č. | Hodnota plnenia vyjadrená v % (percentách) k ponukovej cene | Predmet plnenia | Identifikačné údaje subdodávateľa v rozsahu: meno a priezvisko/obchodné meno, adresa pobytu/sídlo, IČO/dátum narodenia | Identifikačné údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Uchádzač uvádza údaje o subdodávateľoch, ak sú mu známi.

V ......................................... dňa ........................

 **.............................................................................**

meno a podpis štatutárneho orgánu alebo člena štatutárneho orgánu uchádzača